Sekolah Kebangsaan Ulu Kakus

Sekolah Kebangsaan Ulu Kakus atau nama ringkasnya SK Ulu Kakus, merupakan sebuah Sekolah kebangsaan yang terletak di D/A, Pejabat Pelajaran Daerah Kecil Tatau, Bintulu.

Pada 2009, Sekolah Kebangsaan Ulu Kakus memiliki 81 pelajar lelaki dan 78 pelajar perempuan, menjadikan jumlah keseluruhan murid seramai 159 orang. Ia mempunyai seramai 16 orang guru.2009

Sejarah 
Sekolah Kebangsaan Ulu Kakus, Tatau telah dibina pada tahun 1988. Ia dibina secara gotong-royong oleh penduduk Kampung Data Kakus yang diketuai oleh Ketua Kampung Peter Deno Amit Jalong. Pada 1 Januari 1989, SK Ulu Kakus telah mula beroperasi. Pada tahun tersebut juga SK Ulu Kakus, telah diberi nama Sekolah Rendah Kerajaan Ulu Kakus, Belaga.

Blok bangunan sekolah ini telah dibina daripada papan sepenuhnya. Terdapat hanya 6 buah bilik kelas untuk Tahun 1 hingga ke Tahun 6. Bilangan murid yang pertama masuk ke sekolah berkenaan ialah seramai 230 orang. Guru Besar yang pertama adalah Encik Francis Berayan Anak Rengkang. Bilangan tenaga pendidik pada tahun pertama adalah 13 orang termasuk Guru Besar. Daripada jumlah berkenaan, 5 orang guru adalah Guru Sandaran Tidak Terlatih. Mereka terdiri daripada pelbagai kaum iaitu 4 orang Iban, 2 orang Bidayuh, dan 7 orang Kenyah Badeng yang kebanyakannya guru sandaran tidak terlatih.

Rumah guru pada waktu telah dibina daripada papan secara gotong-royong. Bentuknya adalah seperti sebuah rumah panjang yang terdiri daripada 8 buah pintu yang berkeluasan 12 kaki panjang dan 10 kaki lebar. Atap rumah guru diperbuat daripada papan kayu belian yang sememangnya tidak begitu rapat dan menyebabkan keadaan atap bocor pada waktu hujan.

Pengangkutan ke Sekolah Rendah Kerajaan Ulu Kakus, Belaga hanyalah dengan berjalan kaki sejauh 6 jam meredah hutan tebal, mendaki gunung serta menuruni lurah dan meniti sungai dari pangkalan perahu di Pulau Tikus,Long Sungai Sanan di Batang Balui, Belaga. Dari Pulau Tikus, kita akan menggunakan perahu bermotor dengan kadar tambang RM5 seorang pada waktu itu. Kadang kala jika tiada pengangkutan dari Pulau Tikus, kita terpaksa bermalam dan hanya akan meneruskan perjalanan pada esoknya.

Pada 11 Oktober 1990, SRK Ulu Kakus, Belaga telah diserahkan secara rasminya kepada Pejabat Pendidikan Bahagian Miri/Bintulu yang disempurnakan oleh Pegawai Pendidikan Bahagian Kapit, Encik Douglas Telajan, Pegawai Pendidikan Daerah Belaga, Encik Tan Joo Chua dan Encik Rosli Terhim, Pegawai Pendidikan Daerah Bintulu. Sekolah berkenaan telah ditukar namanya kepada Sekolah Rendah Kerajaan Ulu Kakus, Bintulu. Pengurusan serta pentadbiran sekolah berkenaan telah berpindah tangan ke Daerah Bintulu. Kemudian, pada Januari 2007, SK Ulu Kakus, Bintulu diserahkan kepada pentadbiran Pejabat Pendidikan Daerah Kecil Tatau dan seterusnya menukarkan namanya kepada Sekolah Kebangsaan Ulu Kakus, Tatau.

Pencapaian 

 Alamat
Sekolah Kebangsaan Ulu Kakus
D/A, Pejabat Pelajaran Daerah Kecil Tatau, Bintulu 
97200, Bintulu
Sarawak, Malaysia
Telefon =  0132860207
Fax       = TIADA

 Pautan luar 



Ulu Kakus
Ulu Kakus